Tíðni geðsjúkdóma eykst oft hjá konum á meðgöngu og við fæðingu og talið er að um það bil fimm prósent fæðandi kvenna glími við alvarleg geðræn vandamál . Hluti kvennanna er með langvinnan geðrænan vanda , koma úr erfiðum félagslegum aðstæðum , hafa orðið fyrir áföllum í æsku eins og nauðgun eða verið í neyslu . FMB býður upp á þjónustu við mæður og barn í um eitt og hálft ár , frá í kring um 20. viku meðgöngu og svo allt fyrsta ár barnsins . Alvarleg geðræn veikindi hafa áhrif á hæfni móður til að sinna hlutverki sínu og tengslamyndun hennar við ungabarnið . Flestar mæður koma einar Teymið þjónustar konur frá öllu landinu , en langstærsti hlutinn er af höfuðborgarsvæðinu . Að sögn Elísabetar koma sumir feður af og til , en um helmingur kvennanna eru alltaf einar . „ Það er alltaf ákveðin hætta á að kona með geðrofssjúkdóma fari í geðrof eftir fæðingu , ” segir Elísabet . „ Meðferðarvinnan okkar miðar að því að styrkja foreldra í hlutverki sínu og vinna með það sem foreldrarnir sjálfir koma úr . Til dæmis með því að sjá hvað þeir vilja bera áfram til barna sinna og hvað ekki . ” FMB var stofnað sem grasrótarteymi árið 2009 og byrjaði á göngudeild Landspítalans . Er því fylgt skilyrðum göngudeildar með sex mánaða edrúmennsku . „ Um helmingur kvennanna er með sögu um fíkn eða mikla neyslu . Við erum í ferli að reyna að finna fjármagn því við erum ekki svo dýrt teymi en teljum að með vinnu okkar sparist fjármagn í kerfinu á móti . Þetta er gríðarlega mikilvægt málefni sem nær yfir kynslóðir . ” Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .